Падчас сустрэчы, якая адбывалася ў Прэс-клубе, Дэвід Коуд найперш параіў выкінуць з галавы думку, што travel-журналістыка — гэта камандзіроўка ад выдання, якое і і бярэ на сябе ўсе выдаткі. Вандроўку журналіст можа арганізаваць і сам. Праўда, для гэтага давядзецца парупіцца. Пачынаць варта са складання партфоліо, як і ў любой іншай сферы. Калі вы хочаце пісаць пра вандроўкі, значыць, збірайце партфоліо па гэтай тэматыцы. Няхай спачатку вашы артыкулы нават не будуць аплочвацца, ці будуць публікавацца на зусім маланаведвальных сайтах. Калі ёсць нейкая падборка на непапулярным сайце, можна прапанаваць свае паслугі буйнейшаму рэсурсу і так паступова дабрацца да самых чытаных.